П Р А В И Л Н И К

ЗА АТЕСТИРАНЕ НА АКАДЕМИЧНИЯ СЪСТАВ НА

 АМТИИ – ПЛОВДИВ

             Общи положения


Чл. 1. Настоящият правилник определя реда и начина на атестиране на академичния състав на АМТИИ в съответствие с чл. 57 от Закона за висшето образование.


Чл. 2.Атестирането се извършва с цел:

(1) Да се оцени приноса на всеки член на Академичния състав в преподавателската, научноизследователската, художественотворческата,  административната  и други дейности.

 (2) Да се повиши личната отговорност, активността, инициативността и изявите на преподавателите.
(3) Да се стимулира повишаването на качеството и ефективността на учебно-преподавателската, научноизследователската, художественотворческата и административната дейност чрез подобряване на подбора, квалификацията и развитието на кадрите. 
Чл. 3. Органи по атестирането са:


- Катедрен съвет (КС)


- Комисия по атестиране (КА)


- Факултетен съвет (ФС)
          
- Извънредна комисия в случаите по чл. 13, т. 4 и 5

(1) Във всеки факултет се сформира Комисия по атестирането (КА) в състав от 3 до 5 хабилитирани преподаватели, включваща представители на всички катедри (по тяхно предложение) за срок от 2 години.

(2) Членовете на  КА и Председателите им се избират от ФС, а членовете на КА избират от състава си секретар на комисията. Решенията се взимат с квалифицирано мнозинство чрез явно гласуване.

(3) Въз основа на решенията на ФС Ректорът издава заповед за назначаване на комисиите, техните председатели и секретари.

(4) Едно лице може да участва в състава на КА най-много два последователни мандата.

(5) Заседанията на комисиите по атестиране са редовни при присъствие на всички членове. Редукция на списъчния състав на КА не се допуска.

(6)  Решенията на КА се вземат с явно гласуване, с квалифицирано мнозинство от списъчния състав.

(7) Технически сътрудник на комисиите по атестиране е секретарят на Деканата.

Процедура за атестиране



Чл. 4. (1) Хабилитираните преподаватели се атестират веднъж на 5 години, а нехабилитираните – веднъж на 3 години.

   
(2) Преподаватели, които са заели по-висока академична длъжност, подлежат на атестация след изтичане на срока по ал. 1, считано от датата на заемането на длъжността. 
        
(3) Членовете на КА се атестират най-рано една година след освобождаването им от съответната длъжност. 

       
(4) Преподаватели, заемащи административните длъжности ректор, заместник ректор,  декан и ръководител катедра се атестират две години след освобождаването им от мандатната длъжност.  
             (5) При избирането му за повече от два мандата, ръководител на катедра се атестира не по-късно от две години след изтичане на втория мандат.

(6) Удължава се срокът за атестиране с времето, през което преподавателите са били: 
· в отпуск по болест повече от 1 година; 

· в отпуск по майчинство и за майки с деца до 2 години;
· в неплатен отпуск повече от 6 месеца.

Чл. 5. В края на всяка учебна година експертът по трудова заетост представя на КА списъци по факултети на подлежащите на атестиране. Комисиите изготвят графици за атестиране през следващата учебна година, които се обявяват публично до 15 септември. 

Чл. 6. Процедурата по атестиране започва с писмено уведомяване на подлежащия за атестиране и на ръководителя на катедрата от председателя на КА.

Чл. 7. Ръководителят на катедрата насрочва заседание за обсъждане в рамките на 45 дневен срок,  от датата на която е уведомен атестирания.
Чл. 8. Лицето, за което е открита процедура за атестиране представя  на ръководителя на катедрата:

· писмен отчет за дейността си през указания период, съобразен с Показателите за атестиране,

· документи и материали от различен вид, удостоверяващи извършените дейности.
Чл. 9. Представените материали се обсъждат на заседание на катедрения съвет в присъствието на атестирания. При обсъждането им се вземат под внимание и резултатите от предходното атестиране. Материалите по атестирането с протокол от катедрата се предоставят на КА.

Чл. 10. Проучването на студентското мнение за целите на атестацията се извършва чрез анкета. Анкетата сред студентите се извършва от специално назначено от Ректора лице от непреподавателския състав на Академията със съдействието на председателя на факултетната атестационна комисия. Резултатите от анкетите се предават на председателя на КА.
Чл. 11. (1) Комисията по атестирането, въз основа на представените материали и резултатите от анкетата сред студентите, присъжда точките по всеки  показател и формира Комплексната оценка, като попълва атестационен лист в два екземпляра и го предава на ръководителя на  катедрата.
(2) Обобщената комплексна оценка от трите групи показатели се изразява текстуално: „много добра”, „добра”, „задоволителна”, „ незадоволителна”.

(3) Атестационният лист се връчва за подпис на атестирания, чрез ръководителя на катедра. Втори екземпляр от него се пази от Експерт трудова заетост в личното досие на преподавателя.

(4) При необходимост КА може да проведе разговор с атестирания, да посети негови учебни занятия, както и да организира  анкета сред студентите.

(5) Когато атестирания преподавател е поканен на заседание на КА и по неуважителни причини не се яви, атестацията се извършва в негово отсъствие.

Чл. 12. (1) В зависимост от комплексната оценка  “много добра”, „добра” или „задоволителна” КА може да даде писмени  препоръки или да прави предложения за:

1. откриване на процедура за повишаване в академична длъжност;

2. творчески отпуск, съгласно предвиденото в Закона за висшето образование;

3. запазване или увеличаване на месечното трудово възнаграждение;
4. материално стимулиране чрез целеви награди

5. активизиране на дейността

(2) Преподаватели с комплексна оценка „много добра” (с над 90 точки за хабилитирани и с над 70 точки за нехабилитирани) получават допълнително стимулиране с 20% върху предвидената индивидуална целева награда. 
Чл. 13. При “незадоволителна” оценка следват следните процедури:

1. В седемдневен срок от заседанието Председателят на КА връчва атестационен лист за подписване и изпраща копие от него до  ръководителя на катедрата. Отказът на атестирания да подпише се удостоверява с подписите на членовете на КА и не спира процедурата.

2. Несъгласният с обявеното му решение и препоръки на КА може да направи писмено възражение в 15 дневен срок от обявяването му чрез  Председателя на КА до ФС.

       3. В едноседмичен срок КА взема отношение по възражението и заедно с всички материали го изпраща за разглеждане от ФС.

       4. ФС обсъжда и приема или не приема с обикновено мнозинство и явно гласуване присъдената оценка. При не приемане на оценката на КА, ФС прави предложение пред Ректора за назначаване на извънредна комисия.

       5. Присъдената оценка от извънредната комисия е окончателна.

Чл. 14. Лицето, на което е присъдена “незадоволителна” оценка подлежи на нова атестация след една година. Ако получи втора “незадоволителна” оценка КА прави предложение до Ректора за освобождаване от длъжност на атестирания.

Чл. 15. При нарушаване на процедурата по този правилник Ректорът връща за преразглеждане взетите решение към момента на извършване на нарушението.
          Показатели за атестиране

Чл. 16. Атестирането се извършва въз основа на обобщена Комплексна оценка по три групи показатели.

Първа група: Преподавателска дейност  

	
	Показатели
	Атестационни точки

	1. 
	Изпълнение на норматива за учебна заетост, приет от Академичния съвет 
	5 т.

	2. 
	Преподаване на повече от една дисциплина 

	по 2 т. за всяка дисциплина

	3. 
	Качество на изнесените лекции и проведените семинарни и  практически занятия

	средноаритметично
от преценката на катедрата и на студентите

	4. 
	Издадени учебници 

- за авторство

- за съавторство
 
	- по 10 т. за всеки
- по 5 т. за всеки

	5. 
	Издадени учебни пособия 

	по 5 т. за всяко

	6. 
	Разработване на  нови  учебни програми

	по 2 т. на програма

	7. 
	Адаптиране на учебни програми за различни специалности

	по 1 т. на програма

	8. 
	Работа върху учебни планове


	2 т.

	9. 
	Изнасяне на лекции и провеждане на упражнения
 - в магистърска степен  

- пред специализанти


	- по 2 т. на дисциплина

- по 1 т. на дисциплина

	10. 
	Изнасяне на лекции пред докторанти 
	по 3 т. на дисциплина

	11. 
	Изнасяне на лекции и упражнения на чужд език
	3 т.

	12. 
	Извънаудиторна дейност 

· участие в приемни изпити
· участие в държавни изпити
· подготовка на дидактични материали и провеждане на текущ контрол на учебните постижения на студентите 
· за  кандидат-студентски курсове 

· ръководство на дипломанти  

·  рецензиране на дипломни работи
· консултации за държавни изпити  

· рецензии и становища на дисертации 
· рецензии и становища по хабилитации 
	- 1 т.
- 1 т.

- по 1 т. за всяка дисциплина

- 1 т.

- 2 т.

- 2 т.

- 2 т.

- 3 т.

- 4 т.

	13.
	Използване на съвременни методи и средства на обучение
	2 т.


Втора група: Научноизследователска и/ или  художественотворческа дейност 

	
	Показатели
	Атестационни точки

	1
	Участие с научни доклади и съобщения в научни прояви (конференции, симпозиуми и др.) 

- в България
- чужбина
	- по 1 т. на участие

- по 2 т. на участие

	2
	Публикувани научни трудове:

- монографии 

-  книги в съавторство  
	 15 т.

 10 т.

	3.
	Публикувани научни статии в специализирани научни издания
	по 3 т. за всяка

	4.
	Ръководство на  докторанти 
	по 5т.

	5.

	Редактиране и превод на книги, учебници, статии и др. 
	до 3т.


	6.
	Рецензиране на книги, учебници 

	3 т.

	7.
	Участие в концерти (изложби), кураторски проекти, уъркшоп, представяне на книги и премиерни творби и др. в България 
	до 3 т.

	8.
	Участие в концерти (изложби), кураторски проекти, уъркшоп и др. в чужбина 
	до 6 т. 

	9.
	Самостоятелна изложба, рецитал – солов или в камерен ансамбъл (с нова програма) и солист на концерт с оркестър, авторско предаване в електронна медия 
	до 15 т.

	10.
	Съвместни творчески и научни изяви на преподаватели със студенти
	2 т.

	11.
	Организация, ръководство и провеждане на курсове и семинари, изложби, майсторски класове, научни конференции у нас и чужбина
	до 8 т.

	12.
	Звукозаписна дейност в национални и чужди медии, студийни записи, самостоятелни СD, DVD или участие в сборни звукозаписни продукти и първи изпълнения.
	от 5 до10 т.

	13. 
	Участие в жури на български и международни конкурси
	до 4 т

	14. 
	Извънаудиторна работа със студентите (подготовка на студенти за публични изяви – концерти, изложби, конкурси, конференции, студентски четения  кръжоци, семинари) по преценка на катедрата
	 до 4 т.

	15. 
	Авторство на премиерни музикални, танцови произведения и спектакли


	до 15 т

	16. 
	Солово танцово участие в драматургичен спектакъл или концерт 
	до 15 т.

	17. 
	Работа по вътрешно академични проекти*:
· ръководител на проекта 
· член на екипа 
* Присъждането на точки става по предложение на Комисията за организация и финансиране на научната и художественотворческата дейност
                     
	до 8 т.

до 6 т.

	18. 
	Работа по проекти с външно финансиране

	до 15 т.


Трета група: Административна дейност, квалификации и академична етика
	
	Показатели
	Атестационни точки

	1. 
	Академични отношения с колеги и студенти. Отзивчивост и ангажираност  към работа в катедрата, факултета и Академията (средно аритметично от оценката на катедрата  и студентите)
	

	2.
	Трудова дисциплина (средноаритметично от оценката на катедрата и студентите) 
	

	
	Участие в колективни органи на управление – АС, ФС, комисии на ниво факултет и /или Академия

	5 т.

	3.
	Заемане на изборна административна длъжност през периода, предхождащ атестирането (ректор, зам.-ректор, декан, ръководител катедра)

	5 т.

	4.
	Дейности, които повишават престижа на Академията (отличия, награди, почетни звания и др.)

	от 3 до 5 т.

	5.
	Допълнителни квалификации и специализации по специалността                   
	до 5 т.


Чл. 17. Студентското мнение се включва като съставна част от някои показатели в раздели І (т.3), ІІІ (т.1 и 2). Средноаритметичната оценка по въпросите от анкетите със студентите се превръща в атестационни точки при следното съотношение: оценка до 3 = 0 т.;  оценка от 3 до 3.49 = 1 т.;   оценка до 4.00 = 2 т.;  до 4.49 = 3 .;  до 5.00 = 4 т.;  до 5.49 = 6 т.;  до 6.00 = 7 т.
Чл. 18. Преценката на катедрата включена като съставна част от показателите в раздели І (т.3), ІІІ (т.1 и 2) е в границите от 0 до 7 точки и се взема с решение от КС при обсъждането.
Чл. 19. Минималният праг на комплексната оценка от трите групи показатели е:
	Оценка
	хабилитирани 
	нехабилитирани

	Незадоволителна
	под 30 т.
	под 20 т.

	Задоволителна
	от 30 до 49 т.
	от 20 до 35 т.

	Добра
	от 50 до 69 т.
	от 36 до 50 т.

	Много добра
	над 70 т.
	над 50 т.


Чл. 20. Правилникът за атестиране на академичния състав се приема на заседание на АС и се обявява в сайта на АМТИИ. 
Правилникът е изработен съгласно чл. 57,  ал. 2 от Закона за висшето образование (изм. ДВ, бр. 60 от 1999 г., в сила от 02.07.1999 г.) „Оценяването и атестацията се извършват по предварително оповестени показатели и критерии, определени в правилниците на висшето училище, които задължително включват:

1. изпълнение на норматива за учебна заетост, приет от академичния съвет;

2. разработени нови семинарни и/или лабораторни упражнения, учебници и учебно-помощна литература;

3. научна (художественотворческа) продукция, участие в договори за научни изследвания и международно научно сътрудничество;

4. ръководство на дипломанти, докторанти и специализанти;

5. (нова - ДВ, бр. 48 от 2004 г.) проучване на студентското мнение.”

Правилникът за атестиране на академичния състав е приет от Академичния съвет  на 29 ноември 2013 г. 
